ศาลรัฐธรรมนูญ รับคำร้องของ? กกต.ที่ขอให้พิจารณายุบพรรคไทยรักษาชาติ ไว้พิจารณา
ศาลรัฐธรรมนูญ รับคำร้องของ? กกต.ที่ขอให้พิจารณายุบพรรคไทยรักษาชาติ ไว้พิจารณา และให้โอกาสพรรคผู้ถูกร้องชี้แจงภายใน 7 วัน พร้อมนัดไต่สวน ในวันที่ 27 กุมภาพันธ์นี้ ศาลรัฐธรรมนูญได้พิจารณาคำร้อง กรณีคณะกรรมการการเลือกตั้งขอให้ศาลรัฐธรรมนูญพิจารณาวินิจฉัยเพื่อมีคำสั่งยุบพรรคไทยรักษาชาติ โดยที่ประชุมตุลาการศาลรัฐธรรมนูญ? ใช้เวลาพิจารณากว่า 2 ชั่วโมง พิจารณาคำร้องและเอกสารประกอบคำร้องแล้ว? เห็นว่า เป็นกรณีที่คณะกรรมการการเลือกตั้ง? ยื่นคำร้องขอให้ศาลรัฐธรรมนูญพิจารณาวินิจฉัย เพื่อมีคำสั่งยุบพรรคไทยรักษาชาติ ตามพระราชบัญญัติประกอบรัฐธรรมนูญ? ว่าด้วยพรรคการเมือง? พ.ศ. 2560 มาตรา 92 ศาลรัฐธรรมนูญ? มีมติเป็นเอกฉันท์ รับคำร้องไว้พิจารณาวินิจฉัย ตามพระราชบัญญัติประกอบรัฐธรรมนูญว่าด้วยวิธีพิจารณาของศาลรัฐธรรมนูญ? พ. ศ. 2561 มาตรา 7 วงเล็บ 13 ประกอบพระราชบัญญัติประกอบรัฐธรรมนูญว่าด้วยพรรคการเมือง? พ.ศ. 2560 มาตรา 92 แจ้งให้ผู้ร้องทราบและส่งสำเนา คำร้องให้ผู้ถูกร้องยื่นคำชี้แจงข้อกล่าวหาภายใน 7 วันนับตั้งแต่วันที่ได้รับสำเนาคำร้อง มิฉะนั้นจะถือว่าไม่ติดใจยื่นคำชี้แจงข้อกล่าวหา วิธีการส่งกำหนดให้เจ้าหน้าที่ของศาลเป็นผู้ส่ง ณที่ทำการพรรคผู้ถูกร้อง หากไม่มีผู้รับให้ปิดหนังสือนำส่งและสำเนาคำร้องไว้ ณ ที่ทำการพรรค ผู้ถูกร้องและถือว่าได้ส่งโดยชอบตามพระราชบัญญัติประกอบรัฐธรรมนูญว่าด้วยวิธีพิจารณาของศาลรัฐธรรมนูญ? พ.ศ. 2561 มาตรา 5 ประกอบมาตรา 54 แล้ว ทั้งนี้ศาลนัดพิจารณาครั้งต่อไป? ในวันพุธที่ 27 กุมภาพันธ์?นี้? เวลา 13.30 น.